  Константин Вознесенских Анжелика Тихонова корреспондент 28-тӥ куартолэзе 9 часысен 14 часозь Ижкарын пыктос висёнъёсъя диспансерлэн поликлиникаяз (Ленин нимо ульча, 102) «Усьтэм ӧсъёсын нунал» ортчоз. Удмуртиын улӥсьёс ку вылысьтызы потосъёссэс дунтэк эскерыны быгатозы, ивортӥз элькунысь тазалыкез утёнъя министерстволэн пресс-службаез. Онколог доры вань мылкыд карисьёс дун тырытэк но направленитэк сюрыны быгатозы. Сьӧре паспорт но эм полис гинэ одно ик кутоно. Вазиськисьёсты пыктос висёнъёсъя диспансерысь ӧнерчиос сяна, Москваысь онколог, эм тодосъя кандидат Игорь Синельников учкоз. Эскеронъёслы йылпумъянъёсъя, эмчиос ватсаса эскеронъёс ортчыны косыны быгатозы.  Мылкыд карисьёс пыктос висёнъёсъя диспансерен кивалтӥсьлэн воштӥсезлэсь Светлана Зайцевалэсь «Факторы риска развития меланомы кожи, методы профилактики и ранней диагностики» лекцизэ кылзыны быгатозы. Приёме гожтӥськон понна вордӥськонысен удмуртарняозь 17 часысен 19 часозь 8 (3412) 333-143 телефон номеръя жингыртоно.   Тегъёс: Удмуртия тазалыкезутён Ижкар эмчиос  